**სოსო-**არავინ არ არის ვალდებული,რომ სხვა გააბედნიეროს.

ალისა , თავის საყვარელ მუსიკაზე ცეკვავს. ყველაფერი პატარა, კერძო სახლში ხდება. სადაც მუდმივი რემონტია და არ არის სიმყუდროვე. ყველგან კაპიტალური რემონტია. მას წარმოუდგენია, რომ თავისუფლად და ლამაზად ცეკვავს. მისი სხეული მოქნილია ეს ცეკვა ძალიან გავს მის შინაგან სამყაროს. ალისას ძალიან ბევრი შეუძლია უთხრას იმ ბიჭს რომელიც ეხლა უყურებს. ფლირტი, კოცნა, თმაზე ,შეხება და ეს მხოლოდ თავში ხდება .

**ალისა-** როგორ მინდა , რომ ახლა თავბრუ დამახვიოს და მაკოცოს .

**სოსო**- ბიჭი ხელებს დაუჭერს მუსიკა უკრავს და ანადგურებს ალისას. საშინელი ცეკვაა კიდევ რამდენიმე წამი რჩება სანამ ვინმე შემოავრდება.

**ალისა**- დედა, დედა.

**სოსო-** აქ ვიღაც არის . აქ ყოველთვის ვიღაც არის. ის ალისას კედელზე აკრავს ხელებს მაგრად უჭერს კედლიდან ბათქაში ცვივა. მათ ერთმანეთი ახლა სჭირდებათ. დარტყმა . ბიჭი სავარუდოდ გამოგონილია. კარგია რომ ასეთის გამოგონება შესაძლებელია . კიდევ ცოტაც და ალისა წარმოიდგენს სისხლს.

(ბიჭების გასვლაზე პროექცია ითიშება)

სოსო კიბეზე ადის და კულისიდან შემდეგი შემოსვლა)

**ვერა-ტა**ნსაცმელი მაინც გამოგეცვალა..თქვი გულწრფელად .

**ალისა**-სარკეში ჩაიხედე. როდემდე შეიძლება.

**ვერა-**შენ ხარ ჩემი სარკე. ვღელავ.

**ალისა-**ისინი ყველანი აღფრთოვანებული იქნებიან. ისინი ყოველთვის ასეთები არიან. სხვანაირებს შენ ვერ პოულობ.

**ვერა-** და თუ არა? ჭაღარას ხედავ? ღიპი დამედო?

**ალისა**- ჩვენ ვინმე ახალზე ვსაუბრობთ?

**ვერა-** შენც უნდა გახვიდე სახლიდან, ზიხარ აქ როგორც საფრთხობელა, ქურდების დასაფრთხობად. ის უნდა ნახო. ახალი ასპირანტი. დღეს მიმღერა, როდესაც ყველანი წავიდნენ, დამელოდა. მიმღერა, წარმოგიდგენია? სად ნახავ დღეს ასეთს.

**ვერა**- კბილები მაინც გაიწმინდე. შენი მღრღნელი მაინც ეძებე დღეს?

**თეკლა**-არა

**ალისა-** კი.

**ვერა-** იქნებ თავისით დაბრუნდეს.

**ვერა-**ძალიან დავიღალე. კარტოთეკას თავიდან ვალაგებდი. იქ იმდენი რამ აირია. გაუმართლათ ჩემში, მათ ზუსტად ის სჭირდებათ, ვინც იცის როგორ იმუშაოს არქივთან, და ნამდვილ, ცოცხალ ბარათებთან, და არა ამ კომპიუტერებთან.ამაყობ ჩემით? შენც აუცილებლად უნდა წახვიდე სამსახურში.

**ალისა**- რა ასო იყო?

**ვერა-** რ-რაე. ბევრი კარგი რამეა იქ. წიგნები რეინკარნაციაზე, რაგუზე, რებუსზე, რეაბილიტაციაზე, რიტმიკაზე, რიტორიკაზე, რიფები კარალის. ხვალ გავაგრძელებ.

**ვერა-**დავიღალე ან უნდა ვჭამო ან დავიძინო. ძილი უკეთესია. უფრო ლამაზი ვიქნები. ის ლამაზია და უფრო ახალგაზრდა. როგორც შენ, თუმცა არ ვიცი. შენ უკვე რამდენის ხარ? იქნებ ბოლოს და ბოლოს გაგვეკეთებინა აბაზანა? როგორიც მეფეებს აქვთ, დიდი, რომ აბაზანა მიიღო და თან ფანჯარას უყურო.

**ალისა**-და ჭერს რა ვუყოთ?

**ვერა**-ის შეძლებს რომ ჭერი გაგვიკეთოს. თუ წვიმები იქნება, ყველაფერს დავკარგავთ რაც სხვენზეა. შენი ,მამის ნივთები. კიდევ გამოგვადგება. დავიწყოთ ჭერიდან, და მერე აბაზანასაც გავაკეთებთ. ეს ხომ ლოგიკურია. სწორი თანმიმდევრობა მნიშვნელობების მიხედვით. მოიშორე ყურსასმენები, დაიხრჩობი. გძინავს? მან დღეს ერთი წამით მამაშენი მომაგონა, როდესაც მაჯა დამიჭირა, ღონივრად. არ ველოდი. გულიც კი ამიჩუყდა. ვფიქრობ, ნუ არც ისე სწრაფად, რა თქმა უნდა, მაგრამ ის გადმოვა და ჩვენთან იცხოვრებს. ვგრძნობ რომ ეს სწორია. რომ მამაშენი თანახმა იქნებოდა. მისმენ? მისმენ ?

**სოსო**- ( კულისიდან პროექცია) დღე პირველი. ბნელა. ისმის მატარებლის გამაყრუებელი ხმა

ფანჯრები ღიაა მე , გავაღე. ალისა სუნთქავს.

ცხოველის ჯამს ცლის და ახლით ავსებს.

მტვერი გადაწმინდა, იატაკი მოწმინდა, სახლის კარებს აღებს-კეტავს აღებს -კეტავს... შფოთავს.

**ალისა**- ჩართე მამა სახლის შესახებ რომ საუბრობს.

**კობა-** დაბადების დღეს გილოცავ. მამა , იცი როგორი ბედნიერი ვარ ახლა შენ ,რომ მყავხარ. მეგობრებთან ერთად ვიყავი, ცოტა ლუდი დავლიე. საჩუქარი გიყიდე და იემდია მოგეწონება ?! დიდხანს ვარჩევდი მინდოდა ისეთი რამე მეყიდა ,რომელიც მთელი ცხოვრება გამოგადგება. მომავალში სხვენში რომ ახვალ იარაღების კოლექცია პოლიციას ჩააბარე, თორემ ამისტანა მეგობრებს ალბათ მოვკლავდი. ვერ ხედავ შენთან ხელცარიელები მოვიდნენ.

ყველა ადამიანს თავისი ადგილი უნდა ჰქონდეს დანარჩენი გადასაყრელია. ყველაფრის საფიძველი -წესრიგია. გინახავს ოდესმე რამე მიმეყაროს? დღიური აწარმოე ჩემსავით. დამიჯერე, ამას შენთვის გეუბნები ბევრად გაგიადვილდება ცხოვრება. ყველა ადამიანს და ნივთს თავისი ადგილი უნდა ჰქონდეს. ფუნქცია, მნიშვნელობა.

**ალისა-** კარგი ერთი.

**მამა-**და არ არის სააჭირო ასეთი სახის მიღება.

**ალისა** -(ერთდროულად). არც ვიღებ.

**მამა** (ერთდროულად). ყველაზე მთავარი - სახლის ნახაზებია. „შეცვალე“(თეკლა)სახლი თუ დაიწვება - პირველი ისინი გაიტანე. „მე მომისმინე.რატომ უყურებ ყოველდღე ერთი და იგივეს“(თეკლა)ნებისმიერ ადგილზე შეძლებთ იგივენაირი სახლის აშენებას“როდემდე უნდა იცხოვრო წარსულით,შეცვალე!“(თეკლა) და ბედნიერიც იქნებით.“საკუთარ თავს მოუსმინე,შეცვალ! ამას შენთვის გეუბნები.“(თეკლა)

**ალისა-**მომწყდი თავიდან.

**ალისა**- კიდევ გადაახვიე.

ვიდეო იხვევა.

**მამა-** რიტუალები. ყველაფერი გარკვეული უნდა გქონდეს. ის ვერ გაუმკლავდება რა თქმა უნდა. მე **შენშიც არ ვარ დარწმუნებული. არ დამაღალატო.** ყოველ დღე იმუშავე და ყველაფერი კარგად იქნება. გასაკეთებელი საქმეების ჩამონათვალი ჩამოწერე. ცოტ-ცოტა, მაგრამ ყველაფრის. სანტექნიკა არ *მიაგდო. მტვერი ორჯერ გადაწმინდე დღეში.* საფუძვლიანად გაანიავე . რამდენჯერ უნდა გაგიმეორო ეს? ისევ დაგავიწყდება. ჩაიწერე მაინც სულელო.

**ალის**ა -მამა.

**მამა**- კარგი,კარგად.

**ალისა**- გადაახვიე, მანდ მილებზე იყო რაღაც.

**მამა**- ყურადღებით იყავი სადენთან. მე ვიცი ვერას მოუნდება კედლების გაბურღვა. რამე არ დაიშაოთ. არც იფიქროთ მილების გადაადგილება. ძვირია. თქვენი კიდევ 100 წელი გაძლებს. ფული ფანჯრებში დახარჯეთ, რომ რკინიგზის ხმა ჩაახშოთ. სიჩუმე დაგეხმარებათ გონიერება შეინარჩუნოთ სირთულ...

**ალისა-**ისევ გადაახვიე, ბოლოსკენ.

**მამა**-არ დამაღალატო. იმუშავე ყოველდღე და ყველაფერი კარგად იქნება.

კიდევ.

**მამა**- ისევ დაგავიწყდება. ჩაიწერე მაინც. სულელო **ალისა**- მამა...

 ნუ კარგი. კარგად **(მამა კადრში იღიმება, ხელს კოცნის და უქნევს დამშვიდობების ნიშნად**).

**ალისა**- კარგად (**ალისა ასევე ემშვიდობება).**

\***სოსო**- (მაყურებლის სკამიდან)

ალისა იწერს აუდიოშეტყობინებას საშასთვის.

**ალისა**-იწერს,ვჩანვარ?გამარჯობა. გამარჯობა საშა. როგორ არის საქმეები? მე უბრალოდ მენატრები, ამიტომ ვწერ, უფრო სწორედ ვლაპარაკობ. მე ყველაფერი კარგად მაქვს, ყველაფერი ძველებურად. იმედი მაქვს რომ შენც და შინშილასაც ყველაფერი კარგად გაქვთ. მოიფიქრე მისთვის ახალი სახელი? მე მართლა ვფიქრობ, რომ შენ შეგიძლია მოიფიქრო. მისთვის სულერთი იქნება. შემატყობინე. კარგად. გუშინ სიზმარში გნახე, თითქოს თავზე დამახტი, ძილში. იმ მომენტში შიშმაც მომიცვა და სინაზემაც, ის ხომ ისეთი მსუბუქია. გავიღვიძე და მარტო ვიყავი და უკვე დილა იყო. კარგად. მიყვარხარ.

**\*სოსო-** ეს ახალგაზრდა კაცი სტუმარია. მაგიდასთან სხედან .მაგიდაზე მხოლოდ fast food-ია.ბუტერბროდებს მხოლოდ სტუმარი ჭამს.

***ვერა***- ალისა, შენც უნდა ჭამო. შენ ხომ ახალგაზრდა ხარ. სად არის შენი მადა?

**ალისა-** თვითონ ჭამე.

**ვერა**- ნუ იღრინები, თითქოს უცხოები ვიყოთ. სტუმარი გვყავს. მოგვიყევი ახალი ამბები.

ალისა. მაგალითად, შინშილა არ არის.

**ვერა**- ჩემო საბრალო (**სტუმარს)** წარმოგიდგენია, ალისას ჰყავდა შინშილა, ცხოველია ასეთი. დაახლოებით ისეთია, როგორიც ვირთხა, მაგრამ ზომით ზღვის გოჭს ჰგავს. ან უფრო - ციყვს. არ ვიცი. ძალიან ფუმფულა კი იყო მგონი დედალი იყო.

**ალისა**- ის ბიჭი იყო.

**ვერა**- სულ ალისასთან იყო, საკმაოდ დიდხანს ცხოვრობენ. არა?

**ალისა**- 27 წელი მგონი.

**ვერა**- როგორც ოჯახის წევრი. და აი დაიკარგა. როდის დაიკარგა?

**ალისა**- არც ისე დიდი ხნის წინ.

**ვერა**- სულ ეხლახანს, გუშინ თუ ორშაბათს.

**ალისა**- დღეს პარასკევია.

**ვერა**- მეც ხომ ვამბობ, ეხლახანს დაიკარგა. ალისა შინაგანად სულ განიცდის, თუმცა არ ამჟღავნებს. მე კი ყოველ დღე საკვებს ვუდებ, იქნებ სუნი იგრძნოს და გამოჩნდეს. ალისა ისე განიცდის, ის ხომ მამამ აჩუქა.

**ალისა**- მამამ, რომელიც გარდაიცვალა.

**ვერა**- აი ეს გოგო მას მერე განიცდის და დუმს. ჩვენ სიყვარული გვაკავშირებდა. ჩვენ ძალიან წესიერად და მშვიდად ვცხოვრობდით. ოდესმე მოგიყვები. შემდეგ კი ის გარდაიცვალა. მაგრამ ცხოვრება ხომ გრძელდება? არა? მას უნდოდა, რომ ჩვენ ბედნიერები ვყოფილიყავით. ჩვენი ყველა გასაჭირი იმ ქვეყნად წაიღო. უნდა ვიცხოვროთ და გავიხაროთ, მეტი რაღა დაგვრჩენია?! სწორედ ასე ამბობდა ის. და ჩვენს საოცარ სახლს აშენებდა. რომელიც ჩვენ უნდა დავამთავროთ, მე და ალისამ. დაგვეხმარები? იმდენი რამ მინდა გავაკეთო. ყოველ დღე ვოცნებობთ. თითქმის ოცნებებში ვცხოვრობთ. მე მინდა უზარმაზარი აბაზანა ოთახის შუაგულში. რომ ფანჯრიდან ვიხედებოდე. იქნებ შენც ოცნებობ რამეზე? იქნებ შენც მოგაფიქრდეს რამე, ჩვენ მზად ვართ კედლები მოვხსნათ, მივაშენოთ, მთავარია სურვილით იწვოდე. თუ მოგინდება.

**ალისა**- და სახურავი?

**ვერა**-სახურავი არც ისე მნიშვნელოვანია, მაგრამ ძალიან მნიშვნელოვანია. სახურავი შეიძლება არც გქონდეს , მაგრამ უნდა გქონდეს. სახურავი არც ერთ სახლს არ აქვს, მაგრამ ყველა სახლს აქვს. იქ იმდენი ნივთია სხვენზე ყველაფერი გამოგვადგება. ჩვენ ხომ აქ კიდევ გვეყოლება ბავშვები, ოდესმე. იქ ავეჯიც არის და ტანსაცმელიც. ნახავ ჩვენს სახურავს? ეხლავე ნახე ან ხვალ ჯობს თუ გინდა ზეგ, მაზეგ იყოს.რა ვაწყენინე?

**სოსო-დგნ დგნ**

**დღე მეორე. მატარებელმა ჩაიარა.**

**დილა. ალისა მარტოა. ცხოველების საკვებ ჯამს ცვლის და ახლით ავსებს . (სოსო გადის კულისში)**

**საშა-** მე მინდა შენთან ვიყო. ნამდვილად ვიყო.

დავიღალე თუ როგორ დავდივარ წრეზე ამ ერთნაირი შენობების გარშემო, და ირგვლივ ამ ჭუჭყს და თოვლს ვტკეპნი.

**ალისა-** გაჩერდი. გადაახვიე.

**ვიდეო იხვევა.**

**საშა**- მოდი სადგურზე. თუ არ მოხვალ, მე მარტო წავალ. არ შემიძლია.

\*

**ალისა**-დარეკე მამასთან.( კობა გამოჩნდა)

**თეკლა**-არ დავრეკავ

**ალისა-**დარეკე მეთქი

**თეკლა**-როდემდე უნდა ისაუბრო წარსულთან.?

**ალისა**-ეს ჩემთვის მნიშვნელოვანია

**თეკლა**-ჭკუიდან შეიშლები შენ გაგიჟდი?

**ალისა**-მე არც გიჟი ვარ და არც ჭკუიდან შევიშლები.ძალიან ბედნიერი ვარ და კარგად ვგრძნობ თავს.

**თეკლა-**ბედნიერება, როგორია შენი ბედნიერება რა არის შენთვის ბედნიერება? და საერთოდ ბოლოს როდის იყავი ბედნიერი?

**ალისა**- არ მახსოვს.

**სოსო**-ალისას დაავიწყდა რა არის ბედნიერება.

**თეკლა**-უნდა გახვიდე! მოიშორე ეს ფიქრები,ნახაზები ჩანაწერები.გარეთ გადი, ამას შენ გამო გეუბნები, შენ გარეთ გასვლა გჭირდება, რამდენი ხანია ამ კედლების და ფანჯრებიდან დანახული მატარებლის გარდა არაფერი გინახავს,ერთხელ მაინც დაფიქრდი საკუთარ თავზე და შენს თავს დაელაპარაკე.

**ალისა**-სულ მაგას არ ვაკეთებ? რემონტს დავამთავრებ და მერე გავალ.

**თეკლა**- მერე მერე მერეს შემდეგ ისევ მერე სულ მერე

**ალისა**-სადენებზე როგორ თქვა მამა?

( სოსო პარკის ქვეშიდან ძვრება. სკამზე ჯდება)

**სოსო**- დღე მესამე. დგნ დგნ მატარებელმა ისევ ჩაიარა ვერა და ალისა მაგიდასთან სხედან..სტუმარი ყავთ, ეს კიდევ ერთი ახალგაზრდა კაცია, წინა სტუმრის მსგავსად ესეც მადიანად ჭამს, ესენი კი არა.

\*

**ვერა**- შეხედე ვინ მოვიყვანე?!ჩვენ უნივერსიტეტის სასადილოში გავიცანით ერთმანეთი. არც ისე რომანტიულია, მე იქ საერთოდ არ დავდივარ ეს, ხშირად დადის.როცა სასადილოს კარს აღებს თითქოს შვლის ნუკრია უღრან ტყეში. მე კი პირველად მოვწყდი ჩემს საქმეს.

**ალისა**- რა ასო იყო მაშინ?

**ვერა**- ფარ. ბევრი კარგი რამეა იქ. წიგნები ფინიკზე, ფრონტზე, ფრუქტოზაზე, ფიორდებზე. რას ვამბობდი? ჰო. მე რაღაც ჯადოსნურმა ძალამ მაიძულა გარეთ გავსულიყავი, ხალხთან. და ჩვენ შევხდით დროის ისეთი მონაკვეთი, როცა იქ საერთოდ არავინ არის. გესმის?

**ალისა**- არა.

**ვერა-** ცხადია (**სტუმარს).** წავიყვანოთ ერთხელ ჩვენთან ერთად. იქნებ, შენს სტუდენტებსაც გადაეკვეთოს.ალისა, ასე ხომ არ შეიძლება. სხეული დაგიჟანგდება.

**ალისა**- რაზე ამბობ? ნაბიჯების მზომი მაქვს. ყოველ დღე ნორმის ფარგლებში დავდივარ. იქეთ-აქეთ. გუშინ 2893 ნაბიჯი გავიარე ფიზიკურად კარგად ვგრძნობ თავს.

**ვერა**-იქეთ-აქეთ, მე არ მესმის ეს რა არის. მაგრამ სიყვარული - ეს ნორმალურია. შენ სიყვარული გჭირდება. იცი , რა გადავწყვიტეთ ჩვენ? გავაკეთებთ უზარმაზარ ფანჯრებს ბაღისკენ. მოვხსნით კედლებს და იქნება მხოლოდ შუშა იატაკიდან ჭერამდე. გვინდა ბუნებასთან ახლოს ვიყოთ. მინდა მეტი სიმწვანე. მინდა.

**ალისა**-ჩვენთან სიმწვანე ერთი თვეა წელიწადში.

**ვერა-** შენ საიდან იცი?

**ალისა**-და შენ?

**ვერა**- შენ ისეთი არაშემოქმედებითი ხარ. მამაშენი აუცილებლად მხარს დაგვიჭერდა, დარწმუნებული ვარ. მას ყოველთვის უყვარდა ჩემი გაბედული გადაწყვეტილებები.

 ვერა- მალე გვექნება უზარმაზარი ლამაზი ფანჯარა, აი, ამ კედლის ნაცვლად.

**ალისა**- კი, მაგრამ აქ არ შეიძლება მანდ ხომ გაყვანილობაა კედელში, სადენები, ელექტრობა. სახლის გეგმა ვნახე. ნახევარი სახლი უნდა დავარღვიოთ, რომ ეს სადენები გადავაწყოთ. აქ ხომ პროექტორია, კომპიუტერი, მაცივარი, ჩაიდანი. სად ვიცხოვრებთ?

**ვერა**- ჩვენ დავარღვევთ, დავარღვევთ ყველაფერს. და აქ ქარი იქნება და ბუნებასთან ახლოს ვიცხოვრებთ.

**ალისა**-იქნებ, დასაწყისისთვის სახურავი შეგვეკეთებინა.

**ვერა**- სახურავი არც ისე მნიშვნელოვანია, მაგრამ მნიშვნელოვანია. სახურავი შეიძლება არც გქონდეს, მაგრამ უნდა გქონდეს. სახურავი ყველა სახლს არ აქვს,მაგრამ ყველა სახლს აქვს. კი, კარგი იქნება. შევაკეთოთ, და შეგვიძლია სამივემ ერთად ვიცხოვროთ.

**ალისა**- იქნებ სახლი დაათვალიერებინო.

\*

**ვერა**- ჩვენ ძალიან ბევრი ჩავდეთ ამ სახლში. რამდენი რამ ახსოვთ ამ კედლებს. აქ ჩვენ... მმმ..იატაკი, აქ ჩვენ ადგილი გვაქვს რა გინდა რომ აქ გააკეთო? მეტყვი? ნუ ცოტა დაფიქრდი. აქ კი ფოტოსურათი გვეკიდა. ისეთი ლამაზი. პროფესიონალმა ფოტოგრაფმა გადაიღო. ფოტოზე ჩვენ და ხეები ვიყავით. რა უნდა ვთქვა. ალისა, სად არის ის?

**ალისა**- არ ვიცი.

**ვერა-** იცი.

**ალისა-** არ მახსოვს.

**ვერა**- შენ ყველაფერი გახსოვს. პატარა კუდიანო. სად არის, მიპასუხე.

**ალისა-** იქნებ აბანოშია.

**ვერა-** გავიქცევი, ვაჩვენებ.

**ალისა-** შენ გეჩვენება ჩვენი სახლი უცნაური? ვერა და მამა ყოველთვის ამბობდნენ, რომ ჩვენ ბევრი მივეცით სახლს. ეხლა კი ის გვაძლევს ჩვენ. გესმის? არ გესმის. დედა მას შემდეგ ამ სახლს აძლევს ყველაფერს. შენ რას ფიქრობ ვერაზე ? იცი ის ვინ არის? ის თითქოს ვარდია „პატარა უფლისწულიდან“. არ გახსოვს? წაიკითხე. და შენ კი მეფანრე ხარ, ნამდვილად. მე კი პრინცი ვარ. და მე მეყვარება ის, და ვიზრუნებ მასზე. შენ ივლი აქეთ-იქეთ, რომ აანთო და ჩააქრო ფანარი. გესმის? არაფერიც არ გესმის. წადი ნათურა მაინც გამოცვალე. მე კი მისთვის ყველაფერი ვარ. და შენ წახვალ. **(შემოდის ლიკა)**

**ვერა ბრუნდება.**

**ვერა**-პროფესორო,მანდ რას აკეთებთ? გავერთე მატარებლების ყურებით და დამავიწყდა რისთვის წავედი. სულელი ვარ?

**ალისა-** რასაკვირველია, არა.

**ვერა**- ჰოდა, რისთვის გამაგზავნე?

**ალისა**-შენ გინდოდა ჭიშკარი შეგემოწმებინა. დაკეტვა ხომ არ დაგავიწყდა.

**ვერა**- ჰო, ასე უსაფრთხოა. (ცარულას გააქვს ჩანთა)

**სოსო**- დღე მეოთხე. მატარებელმა ისევ ჩაიარა,ალისა ისევ ცვლის ცხოველის ჯამს. ახარისხებს, ნომრავს ვიდეო ფირებს და რთავს ვიდეოს. ის გადაღებულია ზედხედში. ისინი სამივე, მამის ჩათვლით სახლს აგეგმარებენ. ყველას საკუთარი მარკერი ჰქონდა, რომლითაც რაღაცას ხაზავენ. მხიარულობენ. (კიბეზე ჯდება და სკამებს ასწორებს)

**ვერა**- რა დასანანია, რომ აქ ხმა არ ისმის, ერთი წლის სიცოცხლეს გავიღებდი რომ მისი ხმა კიდევ ერთხელ გამეგო.

-გაგვახსენა მაინც, მაშინ რაზე ვმსჯელობდით. სად ვისი იდეა იყო.

**ვერა**- რატომ ვუყურებთ ასე იშვიათად? რატომ გვაქვს ასე ცოტა ფოტო? მე მეტი მინდა.

მაგრამ არ ვიცი ეს როგორ ჩავრთო.

**ალისა**- მე ჩავრთავ.

**ვერა**- კი, შენ სულ შინ ხარ. ეხლა მე ეს მომწონს.როგორი სამუშაო შეგეფერება მე არ ვიცი.

დაასრულე სწავლა, აიღე დიპლომი. ეს სასწაულია, რომ შეიძლება სახლიდან გაუსვლელად ისწავლო. მე ზუსტად ვიცი, რასაც აქ ვსაუბრობდით.

**ვერა**-მე იქ ვამბობ, რომ გაიღიმო. მე ხომ მართალს ვამბობ? შენ უფრო ხშირად უნდა იღიმოდე. შენ ხომ ეხლა შესანიშნავი ცხოვრება გაქვს. სახლი გვაქვს. მე ვმუშაობ და თავს ვირჩენთ. შენ სწავლობ, ახალგაზრდა ხარ, ლამაზი. და რამდენი შესაძლებლობა გაქვს. მე მშურს შენი. არც ერთ ჩვენგანს ამდენი შესაძლებლობა არა ჰქონია.რა გეშველება უჩემოდ?!

**სოსო**- დღე მეხუთე.მოსაღამოვდა მზეც ჩადის,მატარებელმა ჩაიარა, უცნაურია ამ მატარებლით უკან არასოდეს ბრუნდებიან,ყველა საფლავებისკენ მიდის,მიცვალებულთა მოხსენიების დღეა,აუცილებლად დაბრუნდებიან უკან. ალისა მარტოა საწოლიდან დგება და სანთელს ანთებს.

(ყველა ფანჯარასთან სანთელი ანთია.სოსო ანთებს სახლებში, ლიკა აქრობს კამერას და ანთებს სანთელს სახლში.)

**თეკლა**- გიმღერო?

**ალისა**-ჯერ არა.

\*ა**ლისა-** დედაჩემი ბავშვობაში ყოველთვის მეუბნებოდა: „იფიქრე რაიმე კარგზე“. და მეც წამოვიდგენ. ყველაფერს. როგორღაც დამირეკეს ტელეფონზე, მკითხეს როგორ არის საქმეები და მე ლამის წამომცდა ახალი ამბები იმ ჩემი სამყაროდან. იქ უფრო საინტერესოა. იქ კარგად ვგრძნობ თავს.

**თეკლა**-როგორ დაგამახსოვრდა დედა?

**ალისა**-მახსოვს საკუთარი თავი მის გვერდით.

**თეკლა**-მამა?

**ალისა**-უსაფრთხო მამასთან ერთად ყოველთვის ასე იყო.(

**თეკლა--** დედაშენი კარგი ქალი იყო, არა?

**ალისა**- ჩემზე გაცილებით უკეთესი

**თეკლა**- შენი მამა ყოველთვის ისე ლაპარაკობდა მასზე. აი ის კარგია.

**ალისა**- მე არ ვიცი ეს რას ნიშნავდა.

**თეკლა**-არც მე.

**ალისა-** მგონი, მხოლოდ მკვდრებს შეუძლიათ იყვნენ ისეთი კარგები, როგორზეც ის ამბობდა.

**თეკლა**- და, აი, ისიც კარგია. და იყო ყოველთვის.

**ალისა**-ალბათ.

**თეკლა**-არ თქვა ეგრე. არასოდეს დაეჭვდე.

**ალისა**- მაპატიე.

**თეკლა**- შენ ოდესმე ყოფილხარ ისე შეყვარებული, როგორც ის იყო?

**ალისა**-ისე -არა, არ ვიცი, შეიძლება კი.

**თეკლა-** ესეიგი იყავი? და როგორ? მომიყევი! რატომ არაფერს მიყვები? ეს საშასთან? თუ როგორ ქვია? მიმოწერა თუ გქონდათ ფურცლებით? მე ისე მომწონდა, რომ ფოსტალიონი მოდიოდა ჩვენთან. არ მახსოვს ვინ, ნამდვილად ახალგაზრდა, ლამაზი, და მერე იმ პენსიონერით შეცვალეს, და თქვენი წერილებიც დაიკარგა. შეხებიხარ რა იგრძენი (**წყალი**)

**სოსო**-(კულისიდან)დღე მეექვსე.გათენდა, ალისა აქეთ-იქეთ დადის ვიღაცას ეძებს თითქოს მეორედ დაიბადა, საუბარი სურს.

(ქეთი ხტუნაობს გუბეებში და კამერას რთავს)

**ალისა**- ყველაფრის საფუძველი წესრიგია. გინახავს რომ რამე მიმეყარა? ყველა ადამიანს და ნივთს თავისი ადგილი აქვს. დანარჩენი - ნაგავში.

**ალისა**- მამა რა ვქნა? (კობა გამოჩნდა)

**ალისა**- და ნუ იღებ ასეთ სახეს.

**ალისა**- შენ რა თქმა უნდა ყოველთვის მართალი ხარ.

**საშა**- შენ ყოველთვის ისეთი ლამაზი თვალები გაქვს. თითქოს ეხლახანს იტირე.

**ალისა**- დასიებული.

**საშა**- არა. პირიქით. განბანილი. სუფთა. არ მოგწონს როცა ასე ვლაპარაკობ?

**ალისა**- არა, სასიამოვნოა.

**საშა-** მიყვარდები. შენთან ახლოს ყოფნა მინდა.

**ალისა-** მე არც ვიცი, რა ვთქვა, და როგორ.

**საშა** საჭირო არ არის, რომ რაიმე თქვა.

**ალისა**-უბრალოდ, მე ასე ჯერ არ ვყოფილვარ.

**საშა-** იცეკვე მაშინ.

**ალისა** -არ მიყვარს ცეკვა.

**ალისა-** უბრალოდ, მჭირდება ვიცოდე, რომ ეს ყველაფერი მე თვითონ არ გამოვიგონე.

**თეკლა**-ალისა

**ალისა**- ეს მხოლოდ ჩემთვის არის.

**თეკლა**-წავიდე?

**ალისა**-ძალიან მიხარია რომ აქ ხარ, ძალიან მიხარია შენი ნახვა, ალბად შენ დიდად ბედნიერი არ ხარ, რომ ზუსტად აქ აღმოჩნდი, რა სისულელეებს ვლაპარაკობ, დარწმუნებული ვარ ეხლა ამ სახლში ბევრად უკეთესი ატმოსფეროა ვიდრე აქამდე იყო, ყოვრლთვის მინდოდა რაღაც შემეცვალა,სულელი ვარ. ყელში ამოვიდა მუდმივი რემონტი, ელექტრო სადენები,წყლის მილები, სახლის სახურავი, ნახაზები უნდა გავიქცე ამ დაწყევლილი სახლიდან. ისე ცუდად ვარ ამ ყველაფრისგან... შენთან მანდ ალბათ ყველაფერი მოწესრიგებულია.

**ალისა**-მე ზოგჯერ შენთან ვინმესთან მინდება საუბარი, ვიდეო შეტყობინებებსაც ხშირად ვუყურებ და ვიწერ კიდეც, ეს თითქმის რეალურ ცხოვრებას ნამდვილ ლაპარაკს გავს.

**თეკლა**-ეს შენი გადასაწყვეტია, შენი გასაკეთებელია.

**ალისა**- გინდა სახლს დაგათვალიერებინებ?

**ალისა-** ჩვენ აქ გაუთავებელი რემონტი გვაქვს. დედა ყოველთვის რაღაც ახალს იგონებს. როდესაც დავასრულებთ ლამაზი იქნება.მას ბევრი ჩახლართული ისტორია აქვს მამაკაცებთან დაკავშირებით. ყველაფერი არ ვიცი.მას ჯანმრთელობასთან დაკავშირებით პრობლემები აქვს. აი აქ, ჩემი ოთახი იყო (**მიუთითებს ერთ-ერთ კარზე).** დედა, გაერთო როგორღაც და იქ ფანჯარა ამოაშენა. მე კლაუსტროფობია მაქვს, მას შემდეგ საერთო ოთახში მძინავს.აქ დედას და მამას ოთახი იყო ჩვენ იქ ყველაფერი დავარღვიეთ, მხოლოდ ბეტონი დარჩა. საჩვენებელი არაფერია. ისეთია როგორც აკლდამა. მამა, როცა ავად იყო მანდ იწვა, ბოდავდა, რომ ჩვენს გამო იტანჯებოდა. ამბობდა, რომ ჩვენთვის არის ავად. რომ შემდეგ ჩვენ ბედნიერები ვიქნებით. წარმოგიდგენია ? მის გარეშე და ბედნიერები. იცი ეს რას ჰგავს? გიყვარდეს და გძულდეს ერთდროულად. მოკლედ, ამ ოთახში იწვა და მოკვდა. დედას კი უნდა, რომ ჩემს ოთახთან გააერთიანოს. საკუთარ აბაზანას შემპირდა და რაღაც ასეთები. ის ზრუნავს ჩემზე. საერთოდ, ეს სახლი არ მიყვარს. არ მესმის მისი. მძულს. წასვლა მინდა.( ჩარლი პარკის უკან)

**თეკლა**-და ვერ მიდიხარ,ხო?

**ალისა**-არ წახვიდე გთხოვ,დარჩი.

**ვერა**-უამრავი არასაჭირო ნივთი გვაქვს , უნდა გადავყარო. ყველაფერში წესრიგია საჭირო.

შენ საერთოდ არ გადიხარ სახლიდან. შეყვარებული არ გყავს. მხოლოდ შინშილა გყავდა და მორჩა. საიდან გაქვს ეს ნაცრისფერი თმა? რა არ მომიყევი?

**ალისა**- ბევრი რამ

**ვერა**-მომიყევი რა გამომრჩა.

**ალისა-** შენ მამა ლამაზ, თბილ დღეს გაიცანი.

გაზაფხულის მიწურული იყო და იასამანი ყვაოდა. ის ბიბლიოთეკაში მოვიდა. მეცხრე კლასის გამოცდებს აბარებდით. წიგნები არ წაგიღიათ. მთელი დღე ერთად გაატარეთ და შინ ყვავილების თაიგულით დაბრუნდით.

**ვერა**-ძალიან ლამაზი იყო ისე დღე. იასამანს დიდ ხანს ვყნოსავდი. მახსოვს ლარნაკში ჩავდე და დიდ ხანს ვუყურებდი. მას შემდეგ სახლში სულ გვქონდა ცოცხალი ყვავილები.

**ალისა**- ის ძალიან ზრუნავდა შენზე და ჩემზე. როდესაც მკაცრი იყო მაშინაც კი კეთილად გამოსდიოდა. .და შენ იყავი მშვიდი მის გვერდით. მაშინ ვოცნებობდი, რომ როდესაც გავიზრდებოდი და მეყოლებოდა პარტნიორი, ისეთივე იქნებოდა. რომ ჩვენც ისევე ვიცეკვებდით როგორც თვქენ ცეკვავდით მაშინ.

**ვერა-** ჭაღარა რამდენია?

**ალისა-** ერთი.

**ვერა**-იტყუები.

. **ვერა**- შემიღებე. ახალი კაბა უნდა ვიყიდო. მინდა შევცვალო სიახლე მინდა.( პარკის ქვეშ თეკლა შემოდის ტანსაცმლით).

**სოსო**- დღე მეშვიდე.მატარებელმა გაიარა.ქალაქი ისევ დაცარიელდა. აქ დიდხანს არავინ ჩერდება .არ უყვართ წარსული მოგონებების გახსენება.

ალისა , ცხოველის ჯამს ცლის და ახალი საკვებით ავსებს. ყოველდღე ერთი და იგივე რუტინად ექცა. ვერა ალისას ტანსაცმელში იქექება. მათ კიდევ ახალი სტუმარი ჰყავთ რომელიც რაღაცით გავს იმს ორს.

**ალის**ა-ეს ვინ არის?

(სოსო გავიდა გიო შემოდის. სოსო ჯდება სკამზე)

**ვერა**- არაა ეს შენი საქმე.ხელოსანია .ეს ყველაფერი უნდა გადავყარო.

**ალისა**- ამას არ შეეხო. აქ ყველა ნივთთან მოგონებები მაკავშირებს.

**ვერა-** მოგონებები, მოგონებები როდემდე უნდა იცხოვრო წარსულით? აქ ყოფნა მომბეზრდა. სულ მამაზე და სახლზე ვსაუბრობთ. მე კიდე უბრალო სახლი მინდა სადაც ყველაფერი თავის ადგილზეა ძალიან ცოტა ნივთი, რომ ვიცოდე სად რა არის . დიდი ფანჯრები , ბევრი სინათლე და ადამიანები. ჩემთვის მნიშვნელოვანია იყოს ვიღაც ვისთანაც ვისაუბრებ და დავეყრდნობი.

**ალისა**- ფანჯრებზე მერე ვისაუბროთ. დარწმუნებული ვარ როგორც კი რემონტი დასრულდება ყველაფერი დალაგდება.

**ვერა**-რას გავხარ, კბილები მაინც გაიწმინდე. მრცხვენია ,რომ გიყურებ .საფრთხობელა ხარ. არავის მოუნდება შენთან ლაპარაკიც კი. ყველას აფრთხობ გულის ამრევი ხარ. რამდენი წლის ხარ და აი ამ დამპალ სახლში რას აკეთებ? და საერთოდ ვინმეს შენ ოდესმე შეუყვარდები?!

**ალისა**- ალბათ არავის შენ და მამას გარდა. შეიძლება ამასაც.

**თეკლა**-იქნებ ერთ დღეს ყელში ამოუვიდეს ეს რემონტი და მოუნდეს რომ საწოლში შემათრიოს და გამხადოს.მაშინ თქვენ აქ ყველანი ზედეტი აღმოჩნდებით.

**ალისა**-ეს ყველაფერი, ეს მუდმივი რემონტი ყველაფერი შენ გამოა შენი და მამას გამო. დიდი ხნის წინ უნდა გავსულიყავი ამ სახლიდან. უნდა ვიცოდე რა არის ამ კედლების იქით. იქნებ იქ არის ის რასაც აქ ვეძებ და თქვენ გამო მუდმივი რემონტის გამო ვერ გავდივარ.

**თეკლა**- იქ არის ის რაც არ შეგიძლია გამოიგონო. წადი ალისა, უბრალოდ ადექი და წადი **(ალისა იღებს დანას)**

**ალისა-** გადი აქედან, გაეთრიე ჩემი სამყაროდან. **(ვერა გადის ისმის მატარებლის ხმა)**

თქვენ დაასრულეთ ეს რემონტი როგორღაც დაასრულეთ.მთავარია დასრულდეს.(**მუშები სწრაფი რიტმით ასრულებენ სამუშაოს)**

**ალისა**-ახლა ყველაზე მეტად საშა მჭირდება.

**საშა**-ალისა, რა გჭირს?

**თეკლა**- მჭირდები. შენთან სიახლოვე მინდა როგორც კი ეს რემონტი დასრულდება სულ ერთად ვიქნებით ძალიან მალე.

**საშა**-მინდა სახლი ისეთი მორგებული იყოს ჩვენზე ,რომ ელექტროობის საჭიროებაც არ იყოს .მზის პანელებით .ბევრი შუქი მინდა.ხანდახან ვხუჭავ თვალს და ვმედიტირებ .საკუთარ თავს წარმოვიდგე იქ სადაც იდეალური კლიმატია, იდეალური ადგილი დედამიწაზე და მხოლოდ ჩვენ ორნი...წარმოიდგინე?

**საშა-**არავის და არაფერს არ უნდა გაუწიო ანგარიში.

**თეკლა-** ყოველთვის გვიწევს რაღაცეების გათვალისწინება.

**საშა**-მე ეს არ მომწონს მე ეს არ მინდა- მთრგუნავს.

**თეკლა-**მაინც მოგვიწევს.

**საშა**-რატომ აშენებ სახლს სხვისი გემოვნებით, სადაც შენ უნდა იცხოვრო.

**ალისა-** ამას ჩემთვის აკეთებდნენ

**საშა-**ყოველთვის არასაკმარის პასუხს მცემ. დავიღალე თუ როგორ დავდივარ ამ ერთნაირი შენობების გარშემო. შენი სახლის ირგვლივ სიარულითაც დავიღალე . დავიღალე ლოდინით თუ როდის მიეფარება თვალს დედაშენი როდის გავა სახლიდან. უკვე ზეპირად ვიცი მისი განრიგი.

საავადმყოფო,წამლების რიგირ, ბიბლიოთეკა, ბარი.როგორ ცხოვრობ შეშლილთან ერთად? ....ბოდიში არ მინდოდა შენთვის გულის ტკენა. მე უბრალოდ შენთან მინდა, ბავშვები მინდა გვყავდეს. მე, მზად ვარ ამისთვის. მოიფიქრე, მოდი სადგურზე დღეს ან ხვალ. შესაძლოა ბოლო მატარებელი იყოს აქედან გამსვლელი. თუ არ მოხვალ მარტო წავალ. (**მუშები ანგრევენ კონსტრუქციას).**

**საშა-** გისმენთ.

**ალისა-** ალისა ვარ.

**საშა**-ვინ?

**ალისა**-ალისა, არ გინდა ჩემთან ლაპარაკი?

**საშა**- რაზე უნდა ვილაპარაკოთ?

**ალისა**-როგორ არის საქმეები?

**საშა**-კარგად.

**ალისა**-მომიყევი რას აკეთებ.

**საშა**-სისულელეა რა უნდა მოგიყვე.

**ალისა-**აი მე მაგალითად ყველაფერი ძველებურად მაქვს.სახლში რემონტია, მამა მკვდარია, დედა ისევ ავად არის.

**საშა-**ვწუხვარ. გთხოვ ნუ მირეკავ. არ მინდა შენს შესახებ რაიმე ვიცოდე.კიდევ ერთხელ და დაგბლოკავ.

**ალისა**- რატომ? ჩვენ ხომ ერთად ვიყავით?გახოვს გინდოდა შენთან ერთად წამოვსულიყავი ,ერთად გვეცხოვრა ბავშვები გვინდოდა..

**საშა-**მე ვამბობდი ამას?

**ალისა**- კი, როცა ყვავილები მოგქონდა.

**საშა-** ჩვენ უბრალოდ რამოდენიმე წუთი ვსაუბრობდით.

**ალისა**- შენ მაიძულე არჩევანი გამეკეთებინა შენსა და დედას შორის.

**საშა-**მსგავსი არაფერი მახსოვს.

**ალისა**-მე , მახსოვს.

**საშა**- შენ მანიაკი ხარ.

**ალისა**- შინშილა ისევ ცოცხალია?

**საშა**-ვინ?

**ალისა**- შინშილა მე რომ გაჩუქე.

**საშა**-შენ ჩემთვის არაფერი გიჩუქებია. უბრალოდ ყვავილები მომქონდა და რამოდენიმე წუთი ვსაუბრობდით.და საერთოდ ამდენს რატომ გესაუბრები? წადი შენი...

**(მუშები შპალერს აკრავენ,შპკლს ურევენ,შკურკავენ,სადღაც წყალი წვეთავს ალისა მარტოა ჩუმად და კარზე ზარია)**

**შინშილა**-ერთი წლის წინ. მამა ახალი გარდაცვლილია, დედა სამსახურშია ,თუმცა მის სახელზე ყვავილები მოვიდა.

**საშა**-გამარჯობა, მიწოდების სერვისიდან ვარ თქვენთვის ყვავილებია.

**ალისა**- ისინი დედასთვისაა.

**შინშილა**-ასე შეხვდნენ პირველად.

**საშა**-დაყნოსეთ.

**ალისა**- უკაცრავად.

**საშა**-არასოდეს დაგიყნოსავთ ვარდები?

**ალისა-** არა, ეს ვულგარულია.

**საშა**- კომპანიის სახელით ვალდებული ვარ მოგთხოვოთ ყვავილის დაყნოსვა.

**ალისა**- როგორ, რატომ ,რისთვის? იქნებ არ მინდა, იქნებ ალერგიული ვარ?

**საშა**-რათა დარწმუნდეთ რომ ჩვენს კომპანიას სხვა კომპანიებისგან განსხვავებით მოაქვს ახლად დაკრეფილი ვარდები.მესმის, რომ ეს თქვენთვის არასასიამოვნოა არც მე მომწონს როცა მომხმარებელს რომ ამას ვთავაზობ ,მაგრამ ვალდებული ვარ ხომ გესმით?! (**ალისა ყნოსავს ყვავილებს)**

**ალისა-** სასიამოვნოა.

**საშა**- ვიდრე თქვენამდე მოვიდოდი თაიგულში მქონდა ცხვირი.პირველი დღეა მიწოდების სერვისში ვმუშაობ და ცოტა დაბნეული ვარ.

**ალისა**- გასაგებია.დაბრუნდი შენს ადგილას სტუმარს გავაცილებ და მოვალ.

**სოსო**- (შინშილა კიბესთან)ალისა დუმს. გააცნობიერა რეალობა. შიშმა აიტანა. სხეული უკანკალებს.დიდი ხნის შემდეგ პირველად შეეჯახასინამდვილეს. მიხვდა ,რომ მის ირგვლი გამოგონილი სამყარო იყო.ხელოსნები ასრულებენ სარემონტო სამუშაოებს.

**ალისა**- 1,2,3,4...30 შემოდიან ხელოსნები 70,71 აგრძელებს თეკლა.-წადით, მარტო დამტოვეთ.

**(მუშები გადიან, ლიკა შემოდის)**

**ვერა**- დაალაგე შენი ნივთები არ მიყავრს,როცა სახლში ქაოსია. სამსახურშიც მყოფნის.

**ალისა**-შენ, აქ ხარ?

**ვერა**- სახლი მიალაგე დროზე.

**ალისა**- 5წუთის შემდეგ.

**ვერა**- ეხლავე!

**ალისა-** ძალიან ცუდად ვარ.

**ვერა**-ყველაფრის საფუძველი წესრიგია.

**ალისა-** შემიბრალე.

**ვერა**-ჩვენ, აქ იმისთის არ ვართ რომ შენ ბედნიერი გაგხადოთ.

**ალისა**- ეს მამა თქვა.

**ვერა-** რა თქვა?

**ალისა**- ეს მე მითხრა შენ საიდან იცი?

**ვერა**-რა ვიცი ,არ მესმის რაზე საუბრობ.

**ალისა**- ეს მან მე მითხრა როცა მიდიოდა.

**ვერა**-ნაგავზე? მჯერა მას ძალიან უყვარდა წესრიგი.

**ალისა**-არა, ბედნიერებაზე.

**ვერა**-უცნაურია ..ჩემთვის ასეთი რამ არასდროს უთქვამს ბოლოსაც კი. არადა შეეეძლო.ხომ შეეძლო?ამის დროც ჰქონდა.ჩემთან ,მხოლოდ საკუთარ თავზე საუბრობდა.

**ალისა**- არ არის მართალი.

**ვერა**-წარმოგიდგენია? ერთხელაც კი არ უსაუბრია ჩემთან ბედნიერებაზე- ეგოისტი.

**ალისა-** მე ,მიყვარს ის.

**ვერა**- ჩვენ ყველას გვიყვარდა ის, მაგრამ დრო გადის.

**ალისა**- მე, ახლაც მიყვარს.

**ვერა-** და ოდესმე არგყვარებია?

**ალისა**-როდესაც შენი ჯანმრთელობა საბოლოოდ შეირყა. როდესაც მას ვუთხარი რომ შენ მოკვდი და მაშინ როდესაც უფლება მომცა საშა მყვარებოდა.

**ვერა**-ის გელაპარაკებოდა ჩემზე?

**ალისა**- ყოველთვის.

**ვერა**-მომიყევი.

**ალისა**-ამბობდა რომ შენ ლამაზი ხარ და შენ გვერდით ზრდასრული უნდა ვყოფილიყავი. ფიქრობდა, რომ ჩვენ , ყველა ზღაპარში ვართ. სადაც თითოეული ზრდის აკუთარ თავს და ცარიელ ადგილს ავსებს სხვისი საშუალებით.

**ვერა**-ნუ ლაპარაკობ სისულელეებს. ჩვენ არ ვართ ვალდებული ერთმანეთი გავაბედნიეროთ. ამას ადრეც უნდა მივმხვდარიყავი. შენ კიდე მალე გადის სახლიდან თორემ დაგიჟანგდება სხეული. რა გეშველება უჩემოდ? მიყვარხარ.

**მამა**-რატომ დამირეკე? მე ხომ გთხოვე მხოლოდ აუცილებელ შემთხვევაში დამირეკე მეთქი.

**ალისა**-ვერას უნდოდა რომ ჩვენთან ერთად კაცს ეცხოვრა და წავიდა.

**მამა**-მასთან თუ შენთან? მაგრამ რა მნიშვნელობა აქვს?!

**ალისა**-მისი კაცები სახლს ანგრევდნენ. მე , შევაჩერე. ახლა რა ვქნა? ახალი მუშები მოვიყვანო?

**მამა**-როგორც შენ გინდა ჩემთვის რა მნიშვნელობა აქვს?

**ალისა**-მაგრამ მამა...

**მამა**-შენ არ გაქვს უფლება იწუწუნო და იყო სუსტი.თავი ხელში აიყვანე და იცხოვრე როგორც ნორმალურმა ადამიანმა და არა ჩვარმა.მოძებნე **გამოსავალი.**

**ალისა**-ვცდილობ.

**მამა**-უნდა შეძლო

ალისა-ვცდილობ

მამა- დაიმახსოვრე რომ ბოლოსდაბოლოს ჩვენ, იმისთვის არ ვართ რომ შენ ბედნიერი გაგხადოთ. არავინ არ არის ვალდებული ,რომ სხვა გააბედნიეროს და ნუ მაწუხებ, მომბეზრდი!

**თეკლა**-აზრი არ აქვს შენს იქ ჯდომას შეშლილ ვერასთან და გამოგონილ პერსონაჟებთან ერთად.შეცვალე შენი ცხოვრება, დამოკიდებულება შეცვალე.მიიღე სამყარო ისეთი როგორიც არის.

**ალისა-** მეზიზღებით ორივე.

**თეკლა**- შენ ,საკუთარი თავი გეზიზღება.

**ალისა**-მეუბნებოდი რომ უნდა მეზრუნა ვერაზე ,რომ ეს ჩემი ვალია. მეუბნებოდი რომ სახლის რემონტი უნდა დამესრულებინა, რომ ეს ჩვენთვის აუცილებელი იყო.

**მამა**-მე ბევრ რამეს ვამბობდი. თავი ხელში აიყვანე და იცხოვრე როგორც ნორმალურმა ადამიანმა.ნახვამდის,აღარ დამირეკო!

**თეკლა**-ნახვამდის.